**Zmluva na predĺženie platnosti licencie**

**a na poskytnutie služieb č. C-NBS1-000-079-558**

uzatvorená podľa § 269 ods. 2 a nasl. zákona č. 513/1991 Zb. Obchodného zákonníka v znení neskorších (ďalej len „Obchodný zákonník“)

(ďalej len „zmluva“)

### **I. ZMLUVNÉ STRANY**

* 1. **Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: Ing. Marek Repa, riaditeľ informačných technológií

IČO: 30 844 789

IČ DPH: SK2020815654

DIČ: 2020815654

Bankové spojenie. Národná banka Slovenska

Číslo účtu v tvare IBAN: SK07 0720 0000 0000 0000 1919

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ )

**a**

* 1. **Dodávateľ:**

Obchodné meno: <vyplní uchádzač>

Sídlo: <vyplní uchádzač>

Zapísaný: <vyplní uchádzač>

Zastúpený: <vyplní uchádzač>

Oprávnený rokovať vo veciach zmluvy:

<vyplní uchádzač>

Oprávnený rokovať vo veciach technických:

<vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

(ďalej len „dodávateľ“)

(objednávateľ a dodávateľ ďalej spolu v texte označovaní aj ako „zmluvné strany“)

**II. PREAMBULA**

Túto zmluvu uzatvárajú zmluvné strany ako výsledok realizácie verejného obstarávania podľa § 117 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov (ďalej len „zákon o verejnom obstarávaní“).

### **III. Predmet zmluvy**

1. Dodávateľ sa zaväzuje pre objednávateľa:
   1. **Predĺžiť platnosť** existujúcejlicencie **Tenable.sc** o 1 rok pre 800 IP adries vrátane licencie pre Nessus Agent, pričom objednávateľ plánuje využívať celkovo 2x Nessus Manager(ďalej len „licencia“);
   2. **Poskytovať službu podpory k licencii** **Tenable.sc** v rozsahu a za podmienok dohodnutých v tejto zmluve a podľa nižšie uvedenej špecifikácie (ďalej len „služba podpory“):

* profylaxia a údržba komponentov pre skenovanie zraniteľností – kontrola stavu a konfigurácie, aktualizácií, systémových a aplikačných logov, komunikácie komponentov a pod. – identifikácia a po dohode s obstarávateľom náprava zistených nedostatkov (1x mesačne),
* identifikácia a návrh nápravných akcií týkajúcich sa problémov pri pravidelnom skenovaní zraniteľností a auditnom skenovaní (výkon, prístupy a pod.), pri pokrytí IT prostredia objednávateľa skenovaním (1x mesačne),
* úprava existujúcej šablóny pre konfiguračný audit, napr. CIS, podľa potrieb NBS (celkovo najviac 3x počas trvania zmluvy).
  1. **Poskytovať konzultačné služby** zamerané najmä na diagnostiku a riešenie problémov, prípadne na rozvoj licencie Tenable.sc nad rámec aktivít realizovaných v rámci vyššie uvedenej podpory, v rozsahu maximálne do 12 osobohodín (ďalej len „konzultačné služby“), a to za podmienok ďalej určených v tejto zmluve. Konzultačné služby bude dodávateľ poskytovať na základe písomných objednávok objednávateľa. Objednávateľ si vyhradzuje právo zadávať objednávky len v rozsahu jeho aktuálnej a reálnej potreby, prípadne konzultačné služby nezadať, ak mu nevznikne potreba objednať predmetné služby v rozsahu uvedenom v tejto zmluve.

(licencia, služba podpory, konzultačné služby ďalej spolu označované na účely tejto zmluvy aj ako „predmet zmluvy“).

1. Začiatok platnosti licencie bude zodpovedať dňu 14.02.2023 a koniec platnosti licencie bude zodpovedať dňu 13.02.2024 (ďalej len „doba platnosti licencie“). Skončenie platnosti tejto zmluvy z dôvodov podľa čl. XI ods. 2 tejto zmluvy nemá vplyv na platnosť licencie.
2. Objednávateľ a dodávateľ sa dohodli, že dodávateľ poskytne službu podpory a konzultačných služieb po dobu platnosti tejto zmluvy.
3. Objednávateľ sa zaväzuje riadne dodaný predmet zmluvy v súlade s touto zmluvou od dodávateľa prevziať a zaplatiť cenu dohodnutú podľa článku VIII tejto zmluvy.

### **IV. práva a Povinnosti zmluvných strán**

1. Dodávateľ podpisom tejto zmluvy potvrdzuje a zaväzuje sa, že ak sa na plnení zmluvy budú podieľať zamestnanci, tak to budú iba osoby legálne zamestnané dodávateľom v súlade s právnym poriadkom Slovenskej republiky. V prípade, ak sa vyhlásenie dodávateľa podľa predchádzajúcej vety preukáže za nepravdivé a príslušný kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa dodávateľ zaväzuje uhradiť objednávateľovi zmluvnú pokutu v sume rovnajúcej sa pokute uloženej objednávateľovi príslušným kontrolným orgánom, a to najneskôr do 7 kalendárnych dní odo dňa jej uplatnenia u dodávateľa.
2. Objednávateľ bezodkladne najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) doručí dodávateľovi zoznam kontaktných osôb objednávateľa oprávnených konať vo veciach zmluvných vrátane oprávnených osôb vo veciach plnenia predmetu zmluvy, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb objednávateľa“). Zmena oprávnenej osoby objednávateľa musí byť zaslaná dodávateľovi písomne (elektronicky formou emailu) najneskôr 7 pracovných dní pred vykonaním zmeny. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) informovať dodávateľa o platných telefónnych číslach a adresách elektronickej pošty, prostredníctvom ktorých môže dodávateľ komunikovať s objednávateľom pri plnení v zmysle tejto zmluvy. Zmeny uvedených informácií musia byť zaslané druhej strane písomne (elektronicky formou emailu).
3. Zmluvné strany sa dohodli, že dodávateľ môže použiť aj tretie osoby, tzv. subdodávateľov v súlade s bodom 4 tohto článku zmluvy. Pri plnení predmetu zmluvy subdodávateľom má dodávateľ zodpovednosť tak, akoby predmet zmluvy plnil sám. Plnenia subdodávateľa sú považované za plnenia dodávateľa.
4. Dodávateľ sa zaväzuje poskytnúť objednávateľovi aktuálny zoznam subdodávateľov najneskôr do 5 pracovných dní (elektronicky formou emailu) odo dňa nadobudnutia účinnosti tejto zmluvy, obsahujúci doklady uvedené v tomto bode zmluvy. Dodávateľ sa zaväzuje v prípade ich zmeny minimálne 3 pracovné dni vopred predložiť objednávateľovi písomné oznámenie o zmene subdodávateľa, ktoré bude obsahovať minimálne:
   * percentuálny podiel z celkovej ceny plnenia podľa tejto zmluvy a predmet subdodávky zadávaný subdodávateľovi,
   * identifikačné údaje o subdodávateľovi (v minimálnom rozsahu: obchodné meno/názov, sídlo, IČO),
   * doklady preukazujúce odbornú spôsobilosť subdodávateľa pre príslušný predmet subdodávky v zmysle bodu 5 tohto článku zmluvy (ak je potrebný).

Porušenie povinností dodávateľa podľa tohto bodu zmluvy sa považuje za podstatné porušenie tejto zmluvy zo strany dodávateľa.

1. Dodávateľ sa zaväzuje poskytovať službu podpory a konzultačné služby osobami (t. j. zamestnanci dodávateľa, subdodávateľa), ktoré spĺňajú odborné a kvalifikačné kritéria, t. j. predmetné osoby disponujú platnými certifikátmi súvisiacimi s poskytovaním predmetu tejto zmluvy. Dodávateľ je povinný bezodkladne objednávateľovi preukázať splnenie odborných kvalifikačných kritérií osôb podľa predchádzajúcej vety na písomné vyžiadanie objednávateľa. Porušenie povinnosti podľa tohto bodu zmluvy sa považuje za podstatné porušenie zmluvy zo strany dodávateľa.

### **V. podmienky plnenia predmetu zmluvy**

1. **Podmienky predĺženia licencie** 
   1. Dodávateľ sa zaväzuje dodať predĺženie licencie podľa článku III bodu 1.1 tejto zmluvy v súlade s dobou platnosti licencie podľa článku III bodu 2 tejto zmluvy, na miesto plnenia uvedené v článku VI tejto zmluvy v súlade s technickou špecifikáciou a v počte podľa tejto zmluvy.
   2. Dodanie predĺženia licencie a prevzatie predĺženia licencie objednávateľom musí byť potvrdené písomne formou preberacieho protokolu podpísaného poverenými zástupcami oboch zmluvných strán. Preberací protokol vyhotoví dodávateľ v dvoch rovnopisoch, z ktorých každá zmluvná strana obdrží po jednom rovnopise. Súčasťou plnenia sú aktuálne licenčné podmienky, ktoré musia byť prílohou preberacieho protokolu.
   3. Dodávateľ vyhlasuje, že je autorizovaným partnerom spoločnosti Tenable a je oprávnený poskytnúť plnenie, na ktoré sa zaviazal touto zmluvou. Dodávateľ sa zaväzuje udržiavať uvedené partnerstvo počas celej doby platnosti a účinnosti tejto zmluvy.
2. **Podmienky poskytovania služby podpory** 
   1. Dodávateľ sa zaväzuje poskytovať službu podpory v rozsahu podľa článku III bodu 1.2 a bodu 3 tejto zmluvy.
   2. Zmluvné strany sa dohodli, že poskytovanie služby podpory bude realizované prostredníctvom vzdialeného prístupu, ktorého podmienky sú definované v Zmluve o vzdialenom prístupe k informačným a komunikačným technológiám Národnej banky Slovenska, ktorá tvorí prílohu č. 2 tejto zmluvy, pokiaľ sa zmluvné strany písomne nedohodnú inak.
   3. Riadne poskytnuté služby podpory sú akceptované objednávateľom formou podpísania preberacieho protokolu, v ktorom bude zaznamenaný výkaz vykonaných prác dodávateľa v rámci služby podpory.
3. **Podmienky poskytovania konzultačných služieb**
   1. Dodávateľ sa zaväzuje poskytovať konzultačné služby podľa článku III bodu 1.3 tejto zmluvy v mieste plnenia uvedenom v článku VI tejto zmluvy na základe písomnej objednávky vystavenej objednávateľom elektronickou poštou na adresu <vyplní uchádzač>; rozsah, cena a termín plnenia bude bližšie špecifikovaný v príslušnej objednávke.
   2. Dodávateľ potvrdí najneskôr nasledujúci pracovný deň po dni doručenia objednávky od objednávateľa príjem a akceptáciu objednávky, a to rovnakou formou akou bola objednávka doručená dodávateľovi (e-mailom).
   3. Potvrdením objednávky zo strany dodávateľa sa považuje objednávka za akceptovanú. V prípade, ak dodávateľ z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v bode 3.2 tohto článku zmluvy, považuje sa nasledujúci pracovný deň po dni doručenia riadne vystavenej objednávky dodávateľovi, za deň akceptácie objednávky.
   4. Dodávateľ sa zaväzuje začať poskytovať konzultačné služby bez zbytočného odkladu, najneskôr do piatich (5) pracovných dní odo dňa akceptácie príslušnej objednávky, ak sa zmluvné strany písomnou formou nedohodnú inak.
   5. Riadne poskytnuté konzultačné služby podľa príslušnej objednávky objednávateľa sú akceptované objednávateľom formou podpísania preberacieho protokolu poverenými zástupcami oboch zmluvných strán. Preberací protokol vyhotoví dodávateľ v dvoch rovnopisoch, z ktorých každá zmluvná strana obdrží po jednom rovnopise.
4. Nedodržanie termínu dodania predĺženia licencie, poskytnutia služby podpory alebo konzultačných služieb zo strany dodávateľa podľa tohto článku zmluvy sa považuje za podstatné porušenie tejto zmluvy.
5. Zmluvné strany sa dohodli, že v prípade, ak by plnením tejto zmluvy došlo k vytvoreniu autorského diela (ďalej len ako „dielo“) dodávateľom, dodávateľ udeľuje na toto dielo bezodplatne objednávateľovi ku dňu podpisu protokolu výhradnú vecne, územne a časovo (po dobu právnej ochrany majetkových práv trvajúcu) neobmedzenú bezodplatnú licenciu na jeho použitie ako celku alebo jeho jednotlivých častí nevyhnutnú na dosiahnutie účelu zmluvy v neobmedzenom rozsahu v zmysle zákona č. 185/2015 Z. z. Autorský zákon v znení neskorších predpisov (ďalej len „autorský zákon), ktorá, pre zamedzenie pochybností, zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to ako objednávateľom, tak aj osobami ním poverenými s tým, že pokiaľ je to potrebné, táto licencia zahŕňa aj  súhlas na udelenie sublicencie na používanie diela pre tretie osoby, či na prevedenie takej licencie na tretie osoby.  Výhradnosť licencie znamená, že na použitie diela  podľa tejto zmluvy (jej  častí) v rozsahu uvedenej licencie nemôže byť  dodávateľom akoukoľvek formou udelená licencia (súhlas na použitie) tretej osobe odlišnej od objednávateľa, a tiež, že dodávateľ sa zdrží používania diela  v rozsahu uvedenej licencie. Dodávateľ udeľuje objednávateľovi licenciu na každé dielo vytvorené v rámci plnenia tejto zmluvy bezodplatne. Dodávateľ súčasne vyhlasuje, že disponuje majetkovými právami k dielu podľa § 19 a nasl. autorského zákona v rozsahu potrebnom na udelenie licencie podľa tejto zmluvy. V prípade, že sa toto vyhlásenie ukáže v budúcnosti nepravdivým, objednávateľ má právo na náhradu škody, ktorá by mu takýmto nepravdivým vyhlásením vznikla. Týmto zmluvným dojednaním nie sú dotknuté licencie, ktoré sú predmetom plnenia v zmysle tejto zmluvy.

### **VI. Miesto Plnenia predmetu zmluvy**

Miestom plnenia predmetu zmluvy je sídlo objednávateľa:

1. Národná banka Slovenska, ústredie, Imricha Karvaša 1, 813 25 Bratislava. Služba podpory a prípadne podľa potreby aj konzultačné služby budú realizované prostredníctvom vzdialeného prístupu.

**VII. zodpovednosť za vady A zodpovednosť za Škodu**

### Dodávateľ v plnom rozsahu zodpovedá za dodržanie špecifikácie predmetu zmluvy uvedenej v článku III tejto zmluvy, ďalej za kvalitu, akosť a riadne dodanie predmetu zmluvy.

### Zmluvné strany sa v prípade zodpovednosti za vady budú riadiť ustanoveniami § 422 a nasl. Obchodného zákonníka.

### Dodávateľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.

### **VIII. Cena a platobné podmienky**

1. Jednotkové ceny za predmet zmluvy v rozsahu stanovenom touto zmluvou boli dojednané dohodou zmluvných strán a v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon NR SR č. 18/1996 Z. z. o cenách v znení neskorších predpisov a sú uvedené v prílohe č. 1 tejto zmluvy.
2. Jednotkové ceny predmetu zmluvy sú pevne stanovené a nemenné. Jednotkové ceny predmetu zmluvy zahŕňajú všetky náklady dodávateľa spojené s poskytovaním predmetu zmluvy vrátane dopravy.
3. Cenu za predmet zmluvy podľa článku III bodu 1.1 zmluvy je dodávateľ oprávnený fakturovať najneskôr do 15 kalendárnych dní odo dňa podpísania príslušného preberacieho protokolu obidvoma zmluvnými stranami.
4. Cenu za predmet zmluvy podľa článku III bodu 1.2 zmluvy je dodávateľ oprávnený fakturovať mesačne spätne vo výške stanoveného mesačného paušálneho poplatku v súlade s prílohou č. 1 tejto zmluvy. Dodávateľ je oprávnený vyhotoviť faktúru a doručiť ju objednávateľovi najneskôr do 15 kalendárnych dní odo dňa podpísania príslušného preberacieho protokolu obidvoma zmluvnými stranami. Fakturačné obdobie je jeden zmluvný mesiac. Prvé fakturačné obdobie začína prvým dňom zriadenia služby podpory.
5. Cena za predmet zmluvy podľa článku III bodu 1.3 zmluvy sa bude dodávateľovi uhrádzať vo výške zodpovedajúcej násobku jednotkovej ceny za konzultačné služby a množstva poskytnutých konzultačných služieb uvedených v osobohodinách podľa príslušnej objednávky objednávateľa. Cenu za predmet zmluvy podľa článku III bodu 1.3 zmluvy je dodávateľ oprávnený fakturovať najneskôr do 15 kalendárnych dní odo dňa podpísania príslušného preberacieho protokolu objednávateľom.
6. Zmluvné strany sa dohodli a výslovne súhlasia s tým, že dodávateľ bude zasielať len elektronické faktúry z e-mailovej adresy dodávateľa: <vyplní uchádzač> na e-mailovú adresu objednávateľa: [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Dodávateľ nie je povinný podpísať elektronickú faktúru kvalifikovaný elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
7. Faktúry sú splatné do 30 dní odo dňa ich doručenia objednávateľovi bezhotovostným prevodom na účet dodávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech dodávateľa. Prílohou každej faktúry musí byť preberací protokol podpísaný objednávateľom, v prípade poskytnutia implementačných prác alebo doplnkových služieb musí byť prílohou každej faktúry aj príslušná objednávka objednávateľa.
8. K cene predmetu zmluvy bude fakturovaná DPH podľa platného všeobecne záväzného právneho predpisu účinného v čase fakturácie. V prípade, že dodávateľ nie je platiteľom DPH a počas trvania zmluvného vzťahu sa ním stane, táto skutočnosť nebude mať vplyv na zvýšenie zmluvne dohodnutej ceny. Za správne vyčíslenie výšky DPH zodpovedá v plnom rozsahu dodávateľ.
9. V prípade, že faktúra nebude po vecnej a formálnej stránke správne vyhotovená, objednávateľ ju vráti dodávateľovi bez zaplatenia na doplnenie (prepracovanie), pričom nová lehota splatnosti faktúry začne plynúť dňom doručenia správne doplnenej (prepracovanej) faktúry objednávateľovi.
10. Dodávateľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods.1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy.
11. Každá zmena dohodnutej ceny za predmet zmluvy sa vykoná len po vzájomnej dohode zmluvných strán formou písomného číslovaného dodatku k tejto zmluve a v súlade s § 18 zákona o verejnom obstarávaní.
12. Dodávateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Dodávateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Dodávateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči dodávateľovi vzniknutej na základe alebo v súvislosti s touto zmluvou.

### **IX. Zmluvné sankcie**

1. V prípade nedodržania dohodnutého termínu predĺženia licencie dodávateľom v zmysle článku V bodu 1 tejto zmluvy, sa dodávateľ zaväzuje uhradiť objednávateľovi zmluvnú pokutu vo výške 0,05% z ceny licencie bez DPH za každý aj začatý deň omeškania.
2. V prípade nedodržania dohodnutého termínu poskytnutia služby podpory dodávateľom v zmysle článku V bodu 2 tejto zmluvy, sa dodávateľ zaväzuje uhradiť objednávateľovi zmluvnú pokutu vo výške 0,05% z ceny mesačného paušálneho poplatku bez DPH za každý aj začatý deň omeškania.
3. Pri nedodržaní dohodnutého termínu poskytnutia konzultačných služieb dodávateľom v zmysle článku V bodu 3 tejto zmluvy, sa dodávateľ zaväzuje uhradiť objednávateľovi zmluvnú pokutu vo výške 0,05 % z ceny konzultačných služieb bez DPH podľa príslušnej objednávky objednávateľa, za každý aj začatý deň omeškania.
4. V prípade porušenia povinnosti mlčanlivosti uvedenej v článku XII zmluvy dodávateľom je objednávateľ oprávnený požadovať od dodávateľa zaplatenie zmluvnej pokuty vo výške 5.000 eur za každý prípad porušenia danej povinnosti.
5. V prípade omeškania objednávateľa s uhradením faktúr uhradí objednávateľ dodávateľovi úrok z omeškania vo výške určenej nariadením vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
6. Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne zmluvnej strane v dôsledku nesplnenia zmluvných povinností, ktoré sú zmluvnou pokutou zabezpečené.
7. Zmluvné pokuty podľa tejto zmluvy sú splatné do 14 dní odo dňa doručenia faktúry druhej zmluvnej strane, ak nie je v zmluve uvedené inak.

### **X. VYŠŠIA MOC**

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci.
2. Pre účely tejto zmluvy sa za vyššiu moc považujú akékoľvek nepredvídavé udalosti, ktoré nie sú závislé od vôle povinnej zmluvnej strany, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie a pod.
3. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
4. V prípade vyššej moci musí zmluvná strana bez meškania a nie neskôr ako do 5 dní odo dňa výskytu vyššej moci oznámiť druhej zmluvnej strane pôsobenie a charakter vyššej moci.
5. Ak sa z dôvodu vyššej moci stane plnenie tejto zmluvy nemožným do troch mesiacov od vyskytnutia sa prípadu, zmluvná strana, ktorá sa bude chcieť odvolať na predmetnú udalosť, požiada druhú stranu o úpravu zmluvy vo vzťahu k predmetu, k cene a času zmluvy. Pokiaľ nepríde k dohode, má zmluvná strana, ktorá sa na prípad vyššej moci odvolala, právo odstúpiť od zmluvy.

### **XI. doba TRVANIa a ZÁNIK ZMLUVY**

* 1. Zmluva sa uzatvára na dobu určitú, a to do 13.02.2024.
  2. Táto zmluva zaniká pred uplynutím doby trvania zmluvy:

písomnou dohodou zmluvných strán,

písomnou výpoveďou objednávateľa s jednomesačnou výpovednou lehotou bez uvedenia dôvodu, pričom výpovedná lehota začne plynúť od prvého dňa kalendárneho mesiaca nasledujúceho po doručení výpovede druhej zmluvnej strane,

písomným odstúpením od tejto zmluvy jednou zo zmluvných strán v prípade podstatného porušenia tejto zmluvy druhou zmluvnou stranou, z dôvodov podľa Obchodného zákonníka v platnom znení, z dôvodov označených za podstatné porušenie povinností zmluvnej strany v tejto zmluve alebo v prípadoch ustanovených touto zmluvou. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane;

zánikom dodávateľa bez právneho nástupcu a jeho výmazom z obchodného registra,

ak dodávateľ stratí oprávnenie autorizovaného partnera spoločnosti Tenable podľa článku II. bodu 4 tejto zmluvy,

ak bol na dodávateľa podaný návrh na vyhlásenie konkurzu.

* 1. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade, ak ktorákoľvek zo zmluvných strán poruší nepodstatným spôsobom niektorú zo svojich povinností dohodnutých v tejto zmluve a nesplní svoju povinnosť ani v dodatočne určenej primeranej lehote stanovenej dotknutou zmluvnou stranou, môže táto zmluvná strana od tejto zmluvy odstúpiť. Za primeranú lehotu sa na účely tejto zmluvy rozumie lehota minimálne päť pracovných dní, s prihliadnutím na povahu predmetnej veci. Výzva na splnenie povinnosti s určením dodatočnej primeranej lehoty musí byť písomná a doručená druhej zmluvnej strane.
  2. V prípade ukončenia platnosti a účinnosti tejto zmluvy pred uplynutím doby podľa bodu 1 tohto článku zmluvy sa dodávateľ zaväzuje písomne oznámiť objednávateľovi úkony, ktoré sú potrebné vykonať za účelom zabránenia vzniku akejkoľvek škody, ktorá by mohla vzniknúť objednávateľovi v dôsledku nedokončenia príslušnej práce.

XII. POVINNOSŤ MLČANLIVOSTI

1. Dodávateľ berie na vedomie, že príde do styku s informáciami a údajmi objednávateľa. Dodávateľ súhlasí, že všetky informácie a údaje, ktoré získal akýmkoľvek spôsobom od  objednávateľa a z jeho činnosti pri uzavretí a plnení tejto zmluvy, avšak nielen v súvislosti s ňou, sa považujú za dôverné. Týmto sa dodávateľ zaväzuje dodržať utajenie informácií a zamedziť zneužitiu týchto informácií vo svoj prospech alebo prospech tretích osôb svojím zavinením. Dodávateľ sa zaväzuje zabezpečiť, aby v súvislosti s realizáciou poskytovaných služieb nedošlo k zneužitiu dát objednávateľa a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto zmluvy. Táto povinnosť mlčanlivosti sa vzťahuje aj na subdodávateľov poskytovateľa, nezaniká ani po ukončení tejto zmluvy a nie je možné sa jej nijako zbaviť.
2. V prípade porušenia tohto záväzku je dodávateľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr.   
   § 17, § 44 Obchodného zákonníka), je dodávateľ povinný uhradiť objednávateľovi zmluvnú pokutu vo výške 16.600,- eur za každý preukázaný prípad zneužitia interných informácií a údajov. Táto zmluvná pokuta je splatná do 14 dní od písomného oznámenia objednávateľa o zistení porušenia záväzku podľa tohto článku zmluvy. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy. Porušenie záväzku mlčanlivosti zo strany dodávateľa sa považuje za podstatné porušenie zmluvy.

### **XIII. Záverečné ustanovenia**

1. Zmluvné strany sa dohodli, že písomná korešpondencia bude posielaná na adresy uvedené v článku I. tejto zmluvy pokiaľ táto zmluva neurčuje inak a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu a bez zbytočného odkladu informovať najneskôr do 5 pracovných dní. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú.
2. Táto zmluva je vyhotovená v piatich rovnopisoch, dva rovnopisy sú určené pre dodávateľa a tri rovnopisy sú určené pre objednávateľa. Všetky rovnopisy sú považované za rovnocenné.
3. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená alebo doplnená len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
4. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami Obchodného zákonníka a ďalšími všeobecne záväznými právnymi predpismi právneho poriadku platného na území Slovenskej republiky.
5. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
6. Dodávateľ sa zaväzuje prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 30 dní pred predpokladanou zmenou.
7. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
8. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
9. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
10. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ berie na vedomie zverejnenie tejto zmluvy (vrátane jej prípadných dodatkov) a faktúr dodávateľa doručených objednávateľovi v zmysle § 5a ods. 1, 6 a 9 a § 5b zákona o slobodnom prístupe k informáciám.
11. Objednávateľ pri spracúvaní osobných údajov dotknutých osôb dodávateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
12. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou a že táto zmluva nevznikla v tiesni, ani za nápadne nevýhodných alebo nevyhovujúcich podmienok pre žiadnu zo zmluvných strán. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.
13. Neoddeliteľnými súčasťami tejto zmluvy sú nasledujúce prílohy:

Príloha č. 1: Cenová špecifikácia predmetu zmluvy

Príloha č. 2: Zmluva o vzdialenom prístupe k informačným a komunikačným technológiám Národnej banky Slovenska

|  |  |  |
| --- | --- | --- |
| Za objednávateľa: |  | Za dodávateľa: |
| V Bratislave, dňa |  | V Bratislave, dňa |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  <vyplní VO> |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *<*vyplní uchádzač*>* |

**Príloha č. 1 k zmluve na predĺženie platnosti licencie a na poskytnutie služieb č. C-NBS1-000-079-558**

**Cenová špecifikácia predmetu zmluvy**

**Tabuľka č. 1 Cena za dodanie licencie**

|  |  |  |  |  |  |
| --- | --- | --- | --- | --- | --- |
| **Položka**  **číslo** | **Označenie** | **Popis** | **Počet**  **v ks** | **Jednotková v eurách bez DPH za 1 ks** | **Celková cena v eurách bez DPH** |
| P1 | *LC* | *Licencia Tenable.sc na 1 rok pre 800 IP adries vrátane licencie Nessus Agents* | 1 | *<*vyplní uchádzač*>* | *<*vyplní uchádzač*>* |

**Tabuľka č. 2 Cena za implementačné práce**

|  |  |  |  |  |  |
| --- | --- | --- | --- | --- | --- |
| **Položka**  **číslo** | **Označenie** | **Popis** | **Počet**  **v ks** | **Mesačný paušálny poplatok v eurách bez DPH** | **Celková cena v eurách bez DPH** |
| P2 | SP | *Služba podpory k licencii Tenable.sc* | 12 | *<*vyplní uchádzač*>* | *<*vyplní uchádzač*>* |

**Tabuľka č. 3 Cena za doplnkové služby**

|  |  |  |  |  |  |
| --- | --- | --- | --- | --- | --- |
| **Položka**  **číslo** | **Označenie** | **Popis** | **Počet osobohodín\*** | **Jednotková cena v eurách bez DPH za jednu osobohodinu\*** | **Celková cena v eurách bez DPH** |
| P3 | KO | *Konzultačné služby* | 12 | *<*vyplní uchádzač*>* | *<*vyplní uchádzač*>* |

\*1 osobohodina predstavuje služby 1 osoby počas 60 minút.

**Príloha č. 2 Zmluvy na predĺženie platnosti licencie a na poskytnutie služieb č. C-NBS1-000-079-558**

**Zmluva o vzdialenom prístupe k informačným a komunikačným technológiám**

**Národnej banky Slovenska**

(ďalej len „zmluva o vzdialenom prístupe“)

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov

1. Zmluvné strany

Objednávateľ: <vyplní uchádzač>

so sídlom: <vyplní uchádzač>

zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

č. účtu: IBAN: <vyplní uchádzač>

registrácia, číslo zápisu: <vyplní uchádzač>

(ďalej len „objednávateľ“)

Poskytovateľ: Národná banka Slovenska

so sídlom: Imricha Karvaša 1, 813 25 Bratislava

zastúpený: Ing. Marek Repa, riaditeľ odboru informačných technológií

IČO: 30844789

DIČ: 2020815654

IČ DPH: SK2020815654

Bankové spojenie: NBS Bratislava,

č. účtu: IBAN: SK07 0720 0000 0000 0000 1919

(ďalej len „poskytovateľ“)

(ďalej v zmluve označovaný iba ako „objednávateľ“)

(ďalej objednávateľ a poskytovateľ spoločne aj ako: „zmluvné strany“)

2. Predmet zmluvy

2.1. Táto zmluva upravuje podmienky vzdialeného prístupu zamestnanca objednávateľa (ďalej len „externý používateľ“) k informačným a komunikačným technológiám (ďalej len „IKT“) poskytovateľa (ďalej len „vzdialený prístup“).

2.2. Poskytovateľ umožní objednávateľovi vzdialený prístup k systému Tenable.sc v rozsahu, v ktorom je potrebný pre plnenie Zmluvy na predĺženie platnosti licencie a na poskytnutie služieb č. C-NBS1-000-079-558.

2.3. Objednávateľ je oprávnený vzdialený prístup využívať v pracovné dni od 7:00 do 17:00, výlučne na realizáciu prác objednaných poskytovateľom na základe Zmluvy na predĺženie platnosti licencie a na poskytnutie služieb č. C-NBS1-000-079-558.

3. Oznámenia a komunikácia

3.1. Poskytovateľ je povinný najneskôr do 5 pracovných dní od nadobudnutia účinnosti tejto zmluvy stanoviť a písomne objednávateľovi oznámiť kontaktné osoby na účely rokovaní vo vzájomnom styku zmluvných strán vo veciach podľa predmetu tejto zmluvy. Zmena kontaktnej osoby musí byť zaslaná druhej strane písomne (formou emailu s prílohou listu podpísaného oprávneným zástupcom poskytovateľa alebo ním stanovenými osobami na základe osobitnej plnej moci alebo poverenia) najneskôr 7 pracovných dní pred vykonaním zmeny.

3.2. Objednávateľ je povinný najneskôr do 5 pracovných dní od nadobudnutia účinnosti tejto zmluvy stanoviť a písomne poskytovateľovi oznámiť kontaktné osoby na účely rokovaní vo vzájomnom styku zmluvných strán vo veciach podľa tejto zmluvy. Zmena kontaktnej osoby musí byť zaslaná druhej strane písomne (formou emailu s prílohou listu podpísaného oprávneným zástupcom objednávateľa) najneskôr 7 pracovných dní pred vykonaním zmeny.

3.3. Objednávateľ je povinný najneskôr do 5 pracovných dní od nadobudnutia účinnosti tejto zmluvy písomne stanoviť a poskytovateľovi doručiť zoznam najviac dvoch osôb oprávnených vzdialene pristupovať k IKT poskytovateľa v mene objednávateľa. Zmena zoznamu osôb oprávnených vzdialene pristupovať k IKT poskytovateľa v mene objednávateľa musí byť zaslaná druhej strane písomne (formou emailu s prílohou listu podpísaného oprávneným zástupcom objednávateľa) najneskôr 7 pracovných dní pred vykonaním zmeny.

4. Všeobecné podmienky vzdialeného prístupu

4.1. Poskytovateľ poskytuje vzdialený prístup pre objednávateľa bez akýchkoľvek záruk a vyhradzuje si právo dočasne prerušiť poskytovanie vzdialeného prístupu v prípade podozrenia na jeho zneužitie alebo aj bez udania dôvodu. Takéto prerušenie poskytovania vzdialeného prístupu nemôže byť chápané ako prekážka vo výkone poskytovania vzdialeného prístupu alebo porušenie tejto zmluvy a objednávateľ si z tohto titulu nemôže nárokovať akúkoľvek náhradu škody alebo zľavy v ostatných zmluvných vzťahoch medzi objednávateľom a poskytovateľom.

4.2. Objednávateľ je oprávnený požiadať o zriadenie prístupového účtu externého používateľa iba pre osoby oprávnené vzdialene pristupovať v mene objednávateľa podľa článku 3 bodu 3.3. tejto zmluvy.

4.3. Objednávateľ je oprávnený požiadať o vzdialený prístup k IKT poskytovateľa prostredníctvom kontaktnej osoby stanovenej podľa článku 3 bodu 3.1. tejto zmluvy. Schvaľovanie vzdialeného prístupu externého používateľa prebieha podľa osobitných vnútorných právnych predpisov poskytovateľa, s ktorými bude objednávateľ oboznámený.

4.4. Objednávateľ sa zaväzuje, že zabezpečí, aby externí používatelia pri vzdialenom prístupe dodržiavali všetky zmluvné a všeobecne záväzné právne predpisy vzťahujúce sa k vzdialenému prístupu k IKT poskytovateľa. Objednávateľ potvrdzuje, že bol pred podpisom tejto zmluvy poskytovateľom riadne oboznámený s osobitnými vnútornými právnymi predpismi poskytovateľa týkajúcimi sa bezpečnosti a mlčanlivosti.

4.5. Objednávateľ sa zaväzuje, že zabezpečí, aby jeho externí používatelia dodržiavali povinnosti externých používateľov uvedené v tomto bode. Externý používateľ je povinný:

4.5.1. dodržiavať pravidlá a postupy podľa prílohy č. 1 tejto zmluvy,

4.5.2. požiadať kontaktnú osobu poskytovateľa o neodkladné zablokovanie svojho prístupového účtu v prípade výskytu akejkoľvek udalosti, v dôsledku ktorej by mohlo dôjsť k zneužitiu vzdialeného prístupu zriadeného externému používateľovi,

4.5.3. pri výskyte závažnej udalosti týkajúcej sa chránených informácií neodkladne informovať kontaktnú osobu poskytovateľa,

4.5.4. upozorniť kontaktnú osobu poskytovateľa na zistené nedostatky, ktoré sa vyskytnú počas vzdialeného prístupu,

4.5.5. poskytnúť súčinnosť pri riešení incidentov týkajúcich sa vzdialeného prístupu,

4.5.6. vrátiť hardvérový token alebo iný fyzický prostriedok, ktorý mu bol pridelený pri zriadení používateľského účtu a ktorý sa využíva pre potreby viacfaktorovej autentifikácie, pri zrušení alebo ukončení využívania vzdialeného prístupu.

4.6. Porušenie záväzkov uvedených v bodoch 4.4. a 4.5. tohto článku zmluvy a bodov 2) až 7) prílohy č. 1 tejto zmluvy sa považuje za podstatné porušenie zmluvy.

5. Cena a platobné podmienky

5.1. Objednávateľ a poskytovateľ sa dohodli, že zriadenie a prevádzka prístupových účtov pre externých používateľov objednávateľa sa nespoplatňuje.

6. Ukončenie zmluvy, porušenie zmluvy

6.1. Zmluvu je možné ukončiť písomnou dohodou zmluvných strán alebo odstúpením od zmluvy.

6.2. V prípade, ak ktorákoľvek zo zmluvných strán poruší niektorú zo svojich povinností dojednaných v tejto zmluve a nesplní svoju povinnosť ani v dodatočnej primeranej lehote, ktorá jej na to bola poskytnutá, môže druhá zmluvná strana od tejto zmluvy odstúpiť.

6.3. V prípade, ak dôjde zo strany objednávateľa k podstatnému porušeniu jeho zmluvných záväzkov spôsobom podľa článku 4 bodov 4.4., 4.5. tejto zmluvy a bodov 2) až 7) prílohy č. 1 tejto zmluvy, uvedené sa pokladá za podstatné porušenie zmluvy a poskytovateľ je oprávnený okamžite odstúpiť od tejto zmluvy. V prípade nepodstatného porušenia zmluvy je oprávnená strana povinná doručiť výzvu na nápravu a poskytnúť porušujúcej strane primeranú lehotu na nápravu, minimálne v rozsahu 7 kalendárnych dní odo dňa doručenia výzvy.

6.4. V prípade odstúpenia od zmluvy sa zmluvné strany budú riadiť ustanoveniami § 344 a nasl. Obchodného zákonníka. Odstúpenie od zmluvy musí mať písomnú formu, musí byť doručené druhej zmluvnej strane podľa príslušných ustanovení tejto zmluvy a jeho účinky nastávajú dňom doručenia zmluvnej strane, ktorá svoju povinnosť porušila.

6.5. Objednávateľ sa zaväzuje, že vráti poskytovateľovi všetky technické prostriedky a vybavenie, ktoré mu boli zo strany poskytovateľa poskytnuté, do 5 dní od dňa odstúpenia od tejto zmluvy. Zoznam poskytnutého technického vybavenia bude uvedený v zázname o inventarizácií technického vybavenia, ktorý odsúhlasia a podpíšu obidve zmluvné strany.

6.6. V prípade, ak objednávateľ nevráti poskytovateľovi všetky technické prostriedky a vybavenie, ktoré mu boli zo strany poskytovateľa poskytnuté, do 5 dní od dňa odstúpenia od tejto zmluvy bude poskytovateľ oprávnený uplatniť voči objednávateľovi zmluvnú pokutu vo výške 500,- Eur.

6.7. Objednávateľ sa zaväzuje poskytovateľovi uhradiť zmluvnú pokutu do 14 pracovných dní od doručenia písomného uplatnenia zmluvnej pokuty (výzvou resp. doručením faktúry) zo strany poskytovateľa. Čiastku zmluvnej pokuty uhradí objednávateľ poskytovateľovi bezhotovostným prevodom. Údaje pre vykonanie bezhotovostného prevodu zmluvnej pokuty oznámi poskytovateľ objednávateľovi v písomnom uplatnení zmluvnej pokuty.

6.8. Uplatnením zmluvných pokút nie je dotknutý nárok zmluvných strán na náhradu škody. Zmluvné pokuty sa nezapočítavajú na úhradu škôd, ktoré by zmluvným stranám vznikli porušením zmluvných povinností.

7. Ochrana dôverných informácií

7.1. Každá zmluvná strana sa zaväzuje, že bude vždy dôverné informácie druhej zmluvnej strany udržiavať v tajnosti, používať ich len na účely tejto zmluvy a nebude ich rozširovať tlačou, iným médiom alebo akýmkoľvek iným spôsobom publikovať alebo inak poskytovať pre akúkoľvek tretiu stranu. Dôverná informácia druhej zmluvnej strany však nezahŕňa nijaký dokument, materiál, myšlienku, údaje alebo inú informáciu, ktorá je alebo sa stáva verejne známou bez konania prijímajúcej zmluvnej strany (objednávateľa alebo poskytovateľa) v rozpore s touto zmluvou. Na písomné požiadanie poskytovateľa alebo objednávateľa je druhá zmluvná strana po splnení predmetu tejto zmluvy povinná vrátiť podklady, ktoré prijala. Objednávateľ sa zaväzuje poučiť osoby, ktoré uňho pri plnení povinností vyplývajúcich z tejto zmluvy prídu do styku s osobnými údajmi o ich povinnosti dodržiavať mlčanlivosť o osobných údajoch podľa § 79 ods. 2 zákona č. 18/2018 Z. z. o ochrane osobných údajov a o zmene a doplnení niektorých zákonov. Objednávateľ zodpovedá pri vykonávaní operácií s osobnými údajmi za bezpečnosť spracúvaných osobných údajov a zaväzuje sa prijať primerané technické a organizačné opatrenia podľa čl. 32 nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

7.2. Zmluvné strany písomne zaviažu svojich zamestnancov a ostatných zamestnancov objednávateľa konajúcich v mene objednávateľa, ktorí budú pracovať na základe tejto zmluvy, na dodržiavanie povinností podľa článku 7 bodu 7.1. tejto zmluvy.

8. Záverečné ustanovenia

8.1. Táto zmluva sa uzatvára na dobu určitú a to na obdobie 1 roka odo dňa nadobudnutia účinnosti tejto zmluvy.

8.2. Táto zmluva sa vyhotovuje v piatich exemplároch, z ktorých tri exempláre dostane poskytovateľ a dva exempláre dostane objednávateľ.

8.3. Zmeny tejto zmluvy je možné vykonať len písomnou formou dodatku k zmluve podpísaného oprávnenými zástupcami oboch zmluvných strán.

8.4. Práva a povinnosti zmluvných strán touto zmluvou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi právneho poriadku platného na území Slovenskej republiky.

8.5. Neoddeliteľnou prílohou tejto zmluvy je príloha č. 1 Pravidlá a postupy prevádzky vzdialeného prístupu.

8.6. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Objednávateľ súhlasí so zverejnením tejto zmluvy (vrátane jej prípadných dodatkov) a faktúr poskytovateľa doručených objednávateľovi, pričom objednávateľ tiež disponuje písomným súhlasom inej dotknutej osoby (osoby konajúcej za objednávateľa) na zverejnenie jej údajov v tejto zmluve a vo faktúrach poskytovateľa, a to zverejnenie poskytovateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.

8.7. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) poskytovateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].

8.8. Zmluvné strany vyhlasujú, že si text tejto zmluvy pozorne prečítali, jeho obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi osôb oprávnených konať v ich mene, alebo v zastúpení.

|  |  |  |
| --- | --- | --- |
| V Bratislave, dňa:  Za poskytovateľa: |  | V <vyplní uchádzač>, dňa:  Za objednávateľa: |
| **Ing. Marek Repa**  riaditeľ  odbor informačných technológií  Národná banka Slovenska |  | <vyplní uchádzač> |